नाकीजिन किल्ला

नाकिजीन किल्ला (今 帰 仁 ak नाकिजिन गुसुकु, कुनिगामी: नाचिजीन गुशिकु , ओकिनावान: नाचिजीन गुशिकु ) नाकीजिन, ओकिनावा येथे असलेला रियुकुआन गुसुकू प्रकारचा एक किल्ला आहे. तो सध्या मोडकळीस आलेला आहे. चौदाव्या शतकाच्या उत्तरार्धात ओकिनावा बेटावर तीन राज्ये होते: दक्षिणेस नानझान, मध्य भागात चाझान आणि उत्तरेस होकुझान. नाकीजिन ही होकुझानची राजधानी होती. किल्ल्यामध्ये अनेक धार्मिक उटाकी चरांचा समावेश दिसून येतो, यामुळे असे कळते की हा किल्ला त्याकाळी धार्मिक कार्यांचे केंद्र होता. सध्या हा किल्ला हिकान चेरीसाठी प्रसिद्ध आहे. या चेरी उत्तर ओकाइनावामध्ये जानेवारीच्या मध्यापासून फेब्रुवारीच्या सुरुवातीच्या काळात उमलतात. जपानमध्ये दरवर्षी सर्वप्रथम चेरी येथेच फुलतात.

इतिहास
होकिझान राज्य निर्माण होण्याच्या आधी तेथे नाकीजिनचे सरदारांचे अस्तित्त्व होते. असे मानले जाते की नाकीजीन किल्ल्याचा गुसुकु प्रकार तेथेच उदयास आला आणि राज्याची स्थापना सुद्धा येथेच झाली. हा किल्ला मोटोबू द्वीपकल्पात, पूर्व चीन समुद्राच्या समोर असलेल्या खडकाळ जागेवर वसलेला आहे. हा किल्ला त्याच्या पूर्वेला असणाऱ्या एका ओहोळाने मोटोबूच्या मुख्य पर्वतापासून विभक्त केलेला आहे. किल्ल्याच्या उत्तरेकडे व ईशान्य दिशेला एक उतार आहे जो समुद्र किनाऱ्याकडे जातो. एके काळी इथे असणाऱ्या छोट्या बंदरातून किल्ल्याला रसद पुरवली जायची. होकिझान राज्याचे मुख्य बंदर असलेले उन्टेन बंदर याच्या पूर्वेस साधारणतः ५ ते ६ मैलांवर आहे.Kerr, George H. Okinawa: the History of an Island People. Revised Ed. Tokyo: Tuttle Publishing, 2000. pp. 61-62.

शाही निवासस्थान सर्वात उंच आणि आतील भागात स्थित होते आणि त्याच्या सभोवताली लहान बाग होती. या किल्ल्यातील पर्वताच्या सर्वात उंच ठिकाणी तीन देवळे (उगांजू) बांधलेली आहेत. शाही निवासस्थाणाच्या बाहेरील रिंगणात कमी उंचीच्या भिंती आहेत. त्या तटबंदीमध्ये प्रशासकीय इमारतींबरोबरच काही घोडेस्वारांसाठीचे निवासस्थान होते. त्यावेळेसच्या गुसुकु बांधकाम प्रमाणांनुसार, भिंतींचे दगडी बांधकाम अगदी भक्कम होते, परंतु अचूकतेचा अभाव दिसून येतो. सुमारे १५०० मीटर लांब चुनखडीच्या भिंती अजूनही शिल्लक आहेत."Nakijin-jô-seki ." Okinawa Konpakuto Jiten (沖縄コンパクト事典, "Okinawa Compact Encyclopedia"). Ryukyu Shimpo. 1 March 2003. Accessed 29 September 2009.

इ.स. १४१६ मध्ये चोझान सैन्याने हल्ला करून नष्ट करण्यापूर्वी या किल्ल्याने राज्यकर्त्यांच्या तीन पिढ्या पाहिल्या होत्या. होकुझानचे राजे जपानच्या सम्राटच्या अधीन शुरी येथे राज्य करीत होते. ते बरेच शतके किल्ल्यावर रहात होते. 
इ.स.१६०९ मध्ये, जपानचे जहागीर डोमेन ऑफ सत्सुमा याने रियुक्यू राज्यावर आक्रमण केले. अमामी बेटांवर जोरदार झुंज दिल्यानंतर ते उन्टेन हार्बर येथील ओकिनावा बेटावर उतरले. त्यांनी नाकीजीन किल्ल्यावर जोरदार आक्रमण केले. यात दोन्ही बाजूच्या सैन्याची बरीच जिवितहानी झाली, परंतु शेवटी जपानी लोकांना विजय मिळाला आणि त्यांनी किल्ला जाळून टाकला.Turnbull, Stephen. The Samurai Capture a King: Okinawa 1609. Oxford and New York: Osprey Publishing, 2009. Pages 32-37.

एक पर्यटन स्थळ म्हणून येथील पूर्व चीनच्या समुद्राचा सुंदर देखावा, किल्ल्याच्या भिंतींची भव्यता आणि किल्ल्याने व्यापलेली एकूण जागा प्रसिद्ध आहेत.Kadekawa, Manabu. "Nakijin-jô-seki." Okinawa Chanpurû Jiten (沖縄チャンプルー事典, "Okinawa Champloo Encyclopedia"). Tokyo: Yamatokei Publishers, 2003. p55. त्याकाळी जवळपासच्या बेटावर नानझान व चोझान सारखी ईतर राज्ये होती. होकुझानचे राज्य त्यांच्या मानाने बरेच मोठे होते. तसेच येथे लोकवस्ती कमी दाट होती आणि लोकसंख्याही कमी होती. प्रत्येक वर्षी चेरी ब्लॉसमर्स (सकुरा)चा बहर पाहण्यासाठी आणि साजरा करण्यासाठी नाकीजीन देशातील पहिल्या स्थानांवर आहे.

संदर्भ

बाह्य दुवे
 Wonder Okinawa: Nakijin Castle[Retrieved]
 http://english.ryukyushimpo.jp/2018/07/13/29017/


वर्ग:जपानचा इतिहास